CELEX: 32016R0302
Language: hu
Date: 2016-02-25 00:00:00
Title: A Bizottság (EU) 2016/302 végrehajtási rendelete (2016. február 25.) egyes áruk Kombinált Nómenklatúra szerinti besorolásáról

4.3.2016   
            
            
               HU
            
            
               Az Európai Unió Hivatalos Lapja
            
            
               L 58/21
            
         A BIZOTTSÁG (EU) 2016/302 VÉGREHAJTÁSI RENDELETE
   (2016. február 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikkének (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikkének (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 25-én.
      
         
            a Bizottság részéről,
         
         
            az elnök nevében,
         
         Stephen QUEST
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  A jegyzékbe vétel okai
               
            
                  (1)
               
               
                  (2)
               
               
                  (3)
               
            
                  Árucikk kb. 31 × 32 cm méretű, műanyag rajztábla formájában, világos színű műanyaggal bevont törölhető mágneses rajzfelülettel. A felületet műanyag keret veszi körbe és tartja össze.
                  A táblához zsinóron fémheggyel ellátott műanyag toll kapcsolódik; a tollat a felületre nyomva képek, betűk stb. rajzolhatók a felületre, ez utóbbi mágnesességét kihasználva. A műanyag keretben található mélyedésekben lazán rögzítve négy kisméretű mágneses játékbélyegző helyezkedik el, amelyekkel figurákat lehet a felületre bélyegezni.
                  A törlőfunkció a műanyag felső rétegének megemelésével váltható ki; a felső réteg megemelésére szolgáló mechanizmus a rajztábla alsó rétegébe van beépítve, és funkciója a mágnesesség megszüntetése.
                  Az árucikket gyermekek szórakoztatására tervezték.
                  Lásd a képet (1).
               
               
                  9503 00 95
               
               
                  A besorolást a Kombinált Nómenklatúra értelmezésére vonatkozó 1., 3. a), 3. b) és 6. általános szabály, valamint a 9503 00 és a 9503 00 95 KN-kód szövegezése határozza meg.
                  A 9610 vtsz. alatti palatáblaként vagy táblaként, illetve író- vagy rajztáblaként való besorolás kizárt, mivel az árucikket nem arra használják, hogy palavesszővel, krétával, illetve filc- vagy rosthegyű tollal írjanak vagy rajzoljanak rá (lásd még a 9610 vámtarifaszámhoz tartozó Harmonizált Rendszer Magyarázatot [HRM]).
                  Az árucikk a 9503 vtsz. szerinti játék jellemzőivel bír. Mivel a 9503 vtsz. adja a legrészletesebb leírást, a 3926 vtsz. szerinti, műanyagból készült más áruként való besorolás szintén kizárt.
                  Az árucikk a Kombinált Nómenklatúra értelmezésére szolgáló 3. b) általános szabály szerint összetett árunak minősül. Műanyag és mágneses felületből áll, amelyek együtt alkotnak egészet (lásd még a 3. b) általános értelmezési szabályhoz tartozó HRM (IX) pontját).
                  A keret és a felület anyaga műanyag. A műanyag összetevők vannak túlsúlyban, és ezek határozzák meg az árucikk 3. b) általános szabály szerinti lényeges jellemzőjét.
                  Következésképpen az árucikket a 9503 00 95 KN-kód alá, műanyagból készült más játékként kell besorolni.
               
            
         (1)  A kép csupán tájékoztató jellegű.